CELEX: 31981D0387
Language: el
Date: 1981-04-10 00:00:00
Title: 81/387/ΕΟΚ: Απόφαση τής Επιτροπής τής 10ης Απριλίου 1981 περί εξουσιοδοτήσεως τής Ομοσπονδιακής Δημοκρατίας τής Γερμανίας νά αποκλείσει από τήν κοινοτική μεταχείριση τά βαμβακηρά υφάσματα, καταγόμενα από τή Λαϊκή Δημοκρατία τής Κίνας (Το κείμενο στην γερμανική γλώσσα είναι το μόνο αυθεντικό)

Avis juridique important

|

31981D0387

81/387/ΕΟΚ: Απόφαση τής Επιτροπής τής 10ης Απριλίου 1981 περί εξουσιοδοτήσεως τής Ομοσπονδιακής Δημοκρατίας τής Γερμανίας νά αποκλείσει από τήν κοινοτική μεταχείριση τά βαμβακηρά υφάσματα, καταγόμενα από τή Λαϊκή Δημοκρατία τής Κίνας (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 149 της 06/06/1981 σ. 0044 - 0045

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Απριλίου 1981  περί εξουσιοδοτήσεως της Ομοσπονδιακής Δημοκρατίας της Γερμανίας να αποκλείσει από την κοινοτική μεταχείριση τα βαμβακηρά υφάσματα, καταγόμενα από τη Λαϊκή Δημοκρατία της Κίνας  (Το κείμενο στη γερμανική γλώσσα είναι το μόνο αυθεντικό)  (81/387/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιτηρήσεως και προστασίας τα οποία τα Κράτη μέλη μπορούν να εξουσιοδοτηθούν να λάβουν έναντι της εισαγωγής ορισμένων προϊόντων καταγομένων από τρίτες χώρες, και τα οποία βρίσκονται σε ελεύθερη κυκλοφορία σε άλλο Κράτος μέλος (1), και ιδίως το άρθρο της 3,  Εκτιμώντας:  ότι, την 2α Απριλίου 1981, η γερμανική κυβέρνηση υπέβαλε αίτηση, βάσει του άρθρου 115 πρώτο εδάφιο της συνθήκης, στην επιτροπή των Ευρωπαϊκών Κοινοτήτων προκειμένου να εξουσιοδοτηθεί να αποκλείσει από την κοινοτική μεταχείριση τα βαμβακηρά υφάσματα της κλάσεως 55.09 του Κοινού Δασμολογίου, κατηγορία 2, καταγόμενα από τη Λαϊκή Δημοκρατία της Κίνας και τα οποία βρίσκονται σε ελεύθερη κυκλοφορία στα λοιπά Κράτη μέλη,  ότι η εισαγωγή στην Κοινότητα των εν λόγω προϊόντων, τα οποία κατάγονται από τη Λαϊκή Δημοκρατία της Κίνας αποτέλεσε το αντικείμενο συμφωνίας την οποία διαπραγματεύθηκε η Κοινότης με την χώρα αυτή,  ότι, στο πλαίσιο της συμφωνίας αυτής, η Λαϊκή Δημοκρατία της Κίνας δεσμεύθηκε να αναλάβει όλες τις αναγκαίες ενέργειες για να περιορίσει τις εξαγωγές της των εν λόγω προϊόντων με προορισμό την Κοινότητα έως ορισμένα ανώτατα όρια,  ότι, προκειμένου να θέσει σε εφαρμογή τη συμφωνία αυτή και για να λάβει υπόψη τα ιδιαίτερα χαρακτηριστικά της, το Συμβούλιο, με τον κανονισμό (ΕΟΚ) αριθ. 3061/79 (2), καθιέρωσε ειδικό κοινό καθεστώς για τις εισαγωγές ορισμένων υφαντουργικών προϊόντων,  ότι λόγω διαφορών στις συνθήκες της αγοράς στην Κοινότητα και της ιδιαίτερης ευαισθησίας του τομέως αυτού της κοινοτικής βιομηχανίας, το ανώτατο αυτό κοινοτικό όριο έχει κατανεμηθεί μεταξύ των Κρατών μελών με τρόπον ώστε να ληφθούν υπόψη αυτά τα στοιχεία,  ότι, ως εκ τούτου, υφίστανται ανισότητες στις συνθήκες στις οποίες υπόκεινται για την ώρα οι εισαγωγές των εν λόγω προϊόντων στα διάφορα Κράτη μέλη, και ότι η ομοιομορφία των συνθηκών αυτών εισαγωγής δεν θα μπορεί να πραγματοποιηθεί παρά μόνον σταδιακά,  ότι οι διαφορές που υφίστανται στα μέτρα εμπορικής πολιτικής που εφαρμόζουν τα Κράτη μέλη προκάλεσαν παρεκτροπές στο εμπόριο, επειδή η Ομοσπονδιακή Δημοκρατία της Γερμανίας έχει, από την 1η Ιανουαρίου 1981, αποδεχθεί βάσει της αρχής της ελεύθερης κυκλοφορίας των εν λόγω προϊόντων, τα οποία κατάγονται από την εν λόγω τρίτη χώρα, ποσό που αντιπροσωπεύει περίπου το 34,5 % της αμέσου ποσοστώσεως,  ότι, όσον αφορά την κατάσταση της υπό επισκόπηση βιομηχανίας, σύμφωνα με τις πληροφορίες που έχει συγκεντρώσει η Επιτροπή οι συνολικές εισαγωγές των προϊόντων αυτών τα οποία κατάγονται από τρίτες χώρες ήταν 40 250 τόνοι το 1978, 50 228 τόνοι το 1979 και 29 022 τόνοι κατά τους πρώτους έξι μήνες του 1980, ότι το ποσοστό της αγοράς των εισαγωγών αυτών αυξήθηκε από 26,2 % το 1978 σε 32,6 % το 1979 και σε 37 % κατά τους πρώτους 6 μήνες του 1980,  ότι οι τιμές των εν λόγω προϊόντων, τα οποία κατάγονται από τη Λαϊκή Δημοκρατία της Κίνας είναι περίπου κατά 55 % κατώτερες από τις τιμές παρομοίων προϊόντων στην Ομοσπονδιακή Δημοκρατία της Γερμανίας,  ότι η παραγωγή παρομοίων προϊόντων στην Ομοσπονδιακή Δημοκρατία της Γερμανίας ήταν 136 102 τόνοι το 1978, 134 011 τόνοι το 1979 και 64 763 τόνοι κατά τους πρώτους 6 μήνες του 1980, ότι το ποσοστό της εσωτερικής αγοράς ήταν 51 % το 1978, 44,3 % το 1979 και 39,4 % κατά τους πρώτους 6 μήνες του 1980,  ότι το προσωπικό ήταν 32 000 το 1978, 30 600 το 1979 και 29 800 στις 30 Ιουνίου 1980,  ότι η πραγματοποίηση άλλων εμμέσων εισαγωγών, που αναμένεται να προστεθούν σε εκείνες που ήδη πραγματοποιούνται ή προβλέπεται να γίνουν, ενδέχεται να επιδεινώσει τις δυσκολίες αυτές και να παραβλάψει την επίτευξη των στόχων που επιδιώκουν τα προαναφερθέντα εμπορικά μέτρα,  ότι δεν είναι δυνατόν να εφαρμοσθούν βραχυπρόθεσμα οι μέθοδοι με τις οποίες τα άλλα Κράτη μέλη θα μπορούσαν να προσφέρουν την απαραίτητη συνεργασία,  ότι υπό τις συνθήκες αυτές, κρίνεται σκόπιμο να επιτραπεί η εφαρμογή των μέτρων προστασίας του άρθρου 115 πρώτο εδάφιο, με τους όρους που καθορίζονται στην απόφαση 80/47/ΕΟΚ, και ιδίως το άρθρο 3 αυτής,  ότι πολλές αιτήσεις τίτλου εισαγωγής περί 233,7 τόνων εκκρεμούν νόμιμα ενώπιον των αρχών του Κράτους μέλους το οποίο υπέβαλε την αίτηση, ότι δεν κρίνεται σκόπιμο να καλυφθούν οι αιτήσεις αυτές με τέτοια άδεια,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Ομοσπονδιακή Δημοκρατία της Γερμανίας εξουσιοδοτείται να αποκλείσει από την κοινοτική μεταχείριση τα προϊόντα που αναφέρονται κατωτέρω, τα οποία κατάγονται από τη Λαϊκή Δημοκρατία της Κίνας και τα οποία βρίσκονται σε ελεύθερη κυκλοφορία, στα λοιπά Κράτη μέλη, για τα οποία έχουν υποβληθεί αιτήσεις τίτλων εισαγωγής μετά την 30ή Μαρτίου 1981:  1.2 //   //   // Κλάση του Κοινού Δασμολογίου   // Περιγραφή των εμπορευμάτων   //   //   // 55.09  (Κώδικας ΝΙΜΕΧΕ:  55.09-01, 02, 03, 04, 05, 11, 12, 13, 14, 15, 16, 17, 19, 21, 29, 31, 33, 35, 37, 38, 39, 41, 49, 51, 52, 53, 54, 55, 56, 57, 59, 61, 63, 64, 65, 66, 67, 68, 69, 70, 71, 72, 73, 74, 76, 77, 78, 81, 82, 83, 84, 86, 87, 92, 93, 97)  Κατηγορία: 2  // Τά βαμβακηρά υφάσματα, έτερα των υφασμάτων με ύφανσιν γάζης, των φλοκοτών σπογγώδους μορφής, ειδών κορδελλοποιΐας, βελούδων πλουσσών, υφασμάτων φλοκωτών κατσαρωτών, υφασμά- των εκ νημάτων σενίλλης, τουλίων και υφασμάτων βροχιδωτών δια κόμβων.  //   //  Άρθρο 2  Η παρούσα απόφαση ισχύει μέχρι την 31η Οκτωβρίου 1981.  Άρθρο 3  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Έγινε Βρυξέλλες, στις 10 Απριλίου 1981.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 345 της 31. 12. 1979, σ. 1.